סיפורים ימיים
אודיסאה קיפודית: סקס בין הפלנטקון
אתם בטח חושבים שאני נראה מוזר.
כולי מוקף בקוצים
ואין לי בכלל פרצוף.
אך החלפתי גלגולים רבים במשך חיי.
התחלתי בדיוק כמוכם,
בתור ביצית קטנטנה בעולם מיימי.
ההורים שלי מעולם לא הכירו זה את זה.
בלילה מואר ירח, לפני שפרצה סערה,
אלפי קיפודי ים, צדפות ואלמוגים
שחררו טריליונים של תאי זרע וביציות אל הים הפתוח.
הזרע של אבי פגש איכשהו את הביצית של אמי,
והם התמזגו.
הפרייה.
הפכתי באופן מיידי לעובר בגודלו של גרגר אבק.
לאחר מספר שעות של היסחפות,
התחלקתי לשניים, ואז לארבעה,
ואז לשמונה תאים. ואז כבר הפסקתי לספור.
תוך פחות מיום,
פיתחתי מערכת עיכול ושלד.
הפכתי לספינת חלל,
פגית פלוטאוס.
צפתי בתוך עולם של פלנקטון,
וחיפשתי אצות זעירות למאכל.
במשך שבועות,
הייתי מוקף בסוגי יצורים רבים,
פגיות מסוגים שונים ומשונים.
רובן כל כך שונות מצורתן הבוגרת
שביולוגים התקשו לזהות אותן.
נסו להתאים את החבר'ה הצעירים האלו להוריהם.
הפגית הזאת מסוג וליגר
תהפוך לחלזון.
והפגית הזאת מסוג זואי לסרטן.
והפלנולה הזאת תתפתח למדוזה.
חלק מחברי הצעירים דומים למדי לצורתם הבוגרת.
המדוזות הפצפונות האלה, הידועות בשם "אפירות"
כבר דומות להוריהן היפיפיים אך הקטלניים.
כאן, בתוך הפלנקטון,
יש יותר מדרך אחת להעביר את הגנים לדור הבא.
רוב המדוזות
יוצרות מבנים מיוחדים הנקראים פוליפים
שפשוט מנצים את דור מדוזות ההמשך ללא צורך ברבייה מינית.
הסלפות דומות.
כשיש מזון בשפע, הן פשוט נצמדות לשרשרות ארוכות.
הפלנקטון מלא בהפתעות בכל הקשור למערכות רבייה.
פגשו את ההרמפרודיטים (הדו מיניים).
המסרקניים ותולעי החץ האלה
מייצרים, מאחסנים ומשחררים גם תאי זרע וגם ביציות.
הם יכולים להפרות את עצמם
או זה את זה.
כשאתם צפים לכם בים הנרחב,
עם מעט מאוד שליטה על מי שאתם פוגשים,
משתלם לשחק בשני צידי המגרש.
אך רוב המינים כאן
לעולם אינם מזדווגים או יוצרים קשרים ארוכי טווח.
זאת היתה האסטרטגיה של ההורים שלי.
היו כל כך הרבה פגיות פלוטאוס,
שפשוט הסתתרתי בתוך הקהל הרב כשרוב חברי נטרפו.
לא כל ההורים מותירים את סיכויי ההשרדות של צאצאיהם ביד המקרה.
לחלקם יש הרבה פחות צאצאים,
והם שומרים עליהם שמירה קפדנית יותר,
נושאים את מטענם היקר במשך ימים, ואפילו חודשים.
השטרגלית המהירה הזאת
נושאת את ביציותיה הארוזות במשך ימים.
הפרונימה הסרטנאית הזו נושאת את צאצאיה על החזה שלה,
ואז מניחה אותם בזהירות במיכל ג'לטיני.
אך הדיונונה שחורת העין זוכה בפרס ההורה המצטיין.
היא נושאת את הביציות שלה בזרועותיה הארוכות במשך תשעה חודשים,
זמן ההריון של תינוק אנושי.
בסופו של דבר כל הצעירים צריכים להסתדר בעצמם בעולם הסוער הזה.
חלקם יבלו את כל חייהם בפלנקטון,
אך אחרים, כמוני, ממשיכים הלאה.
מספר שבועות לאחר שבאתי לעולם,
החלטתי להתיישב
ולעבור שינוי צורה לצורתי המוכרת כקיפוד ים.
כאשר אתם מכירים חלק מסיפורי.
אולי אני כדור קוצים הנע באיטיות,
אך אל תניחו למראה הבוגר הרגוע שלי להטעות אתכם.
הייתי ספינת חלל.
הייתי ילד פרא.